Interop Forms Toolkit 2.0 Tutorial - CodeProject 12,455,917 members (70,382 online)
James Last Visit: 31-Dec-99 18:00 Last Update: 30-Aug-16 9:49Refresh1 Oos, wes, tuis leer les | Netwerk24
Oos, wes, tuis leer les
’n Mens besef nie altyd wat jy het, totdat dit weg is nie.
Net so besef ’n mens nie altyd in watter wonderlike plek jy bly totdat jy weggaan van die huis af en die slag terug verlang nie.
Die afgelope week het die Bloutrein ’n nuwe twee­daagse roete tussen Pretoria en Kaapstad bekend gestel waarop besoekers onder meer in Kimberley aandoen vir ’n ekskursie na plaaslike besienswaardighede.
Die opgewondenheid in besoekers se oë toe hulle die Groot Gat en Kimberley-mynmuseum besoek het, was opvallend.
Sou dit nie wonderlik wees as ons elke dag na ons alledaagse leefwêreld kon kyk met die oë van ’n nuweling nie?
Dalk sou ons meer waardering gehad het vir die spesiale plek waarin ons woon.
Ja, Kimberley het nie altyd elektrisiteit en water nie.
Ja, daar is gans te veel slaggate wat nog herstel moet word.
Tog bly ons in ’n baie interessante stad met ’n ryke geskiedenis, wat wel ’n magdom besienswaardighede en plekke het wat ’n mens kan besoek.
Dikwels is dit nodig om jou eie tuisdorp as ’n “toeris” te besoek om te waardeer wat jy het.